b"\n_START_ARTICLE_\nMarcus Mosiah Garvey\n_START_SECTION_\n\xc5\xbdivljenje in delo\n_START_PARAGRAPH_\nGarvey je sodeloval v najve\xc4\x8djem organiziranem mno\xc5\xbei\xc4\x8dnem gibanju ljudi z afri\xc5\xa1kim poreklom vseh \xc4\x8dasov. Postal je znani borec tako imenovanega gibanja\xc2\xa0\xc2\xbbnazaj v Afriko\xc2\xab. V stvarnosti je zgradil gibanje, ki je hotelo navdihniti vse ljudi afri\xc5\xa1kega porekla za\xc2\xa0\xc2\xbbponovni zakup\xc2\xab\xc2\xa0Afrike in da se evropske kolonialne sile umaknejo iz Afrike, in seveda tudi iz drugih de\xc5\xbeel po svetu. Z njegovimi besedami:\xc2\xa0\xc2\xbbNisem se namenil povesti vsega \xc4\x8drnskega prebivalstva nazaj v Afriko, tu so \xc4\x8drnci, ki niso v redu, in seveda podobno tudi tam ne bodo v redu.\xc2\xab_NEWLINE_Garvey je v St. Annu kon\xc4\x8dal klasi\xc4\x8dno gimnazijo. Zasebno ga je pou\xc4\x8deval tudi njegov boter Alfred Burrowes, ki je imel tiskarno. Pri \xc5\xa1tirinajstih je pri Burrowesu postal vajenec in se za\xc4\x8del u\xc4\x8diti tiskarskega poklica._NEWLINE_Od svojega o\xc4\x8deta, ki je bil \xc4\x8dlan prostozidarjev in je imel zasebno knji\xc5\xbenico je Garvey podedoval ljubezen do knjig. Njegova ljubezen do knjig je \xc5\xa1e posebej pri\xc5\xa1la do izraza med u\xc4\x8denjem za tiskarski poklic pri Burrowesu, saj je tam spoznal ljudi, ki so razpravljali o politiki in dru\xc5\xbebenih zadevah._NEWLINE_Okoli leta 1906 je od\xc5\xa1el v Kingston zaradi bolj\xc5\xa1ega \xc5\xbeivljenja. Najprej je delal s stricem, kasneje pa je delal kot stavec. Do leta 1907 se je zelo dobro izu\xc4\x8dil tiskarskega dela in postal je dober delovodja. Proti koncu leta 1908 je prvi\xc4\x8d spoznal organizirano delavsko gibanje, ko so tiskarji, ki jih je predstavljala Tiskarska zveza, za\xc4\x8deli stavkati za bolj\xc5\xa1e pla\xc4\x8de. Garvey se je pridru\xc5\xbeil stavki, \xc4\x8deprav so mu ponudili bolj\xc5\xa1o pla\xc4\x8do. Stavka ni uspela in Garvey je izgubil svojo slu\xc5\xbebo. Pri\xc5\xa1el je na \xc4\x8drni seznam zasebne industrije, vendar je na\xc5\xa1el zaposlitev pri vladni tiskarni._NEWLINE_Po njem se imenuje garveyjizem, ki nadaljuje tradicijo etiopianizma in panafrikanizma. Ti dve gibanji sta \xc5\xbee v 18. stoletju s pomo\xc4\x8djo religioznega mi\xc5\xa1ljenja vzpostavili in okrepili \xc4\x8drnsko istovetnost. Na mladega Garveyja je vplival prav panafrikanizem s pomo\xc4\x8djo Roberta Lova. Pri dvaindvajsetih letih je za\xc4\x8del obiskovati skoraj vse dr\xc5\xbeave Srednje Amerike. Leta 1910 je delal v Kostariki kot oskrbnik na planta\xc5\xbei banan. Opazoval je delovne razmere \xc4\x8drncev in se je odlo\xc4\x8dil, da bo spremenil \xc5\xbeivljenje svojih ljudi._NEWLINE_Obiskal je podro\xc4\x8dje ob Panamskem prekopu in videl kako \xc5\xbeivijo in delajo ljudje s Karibov. Od\xc5\xa1el je v Ekvador, Nikaragvo, Honduras, Kolumbijo in Venezuelo. Povsod se je lahko prepri\xc4\x8dal o stiskah in trpljenju \xc4\x8drncev._NEWLINE_Za kratek \xc4\x8das se je vrnil na Jamajko, leta 1912 pa je od\xc5\xa1el v Anglijo. Vedno bolj je prou\xc4\x8deval su\xc5\xbeenjstvo, kolonializem in druge oblike belske nadvlade. Pri tem se ni zadovoljeval z delnimi re\xc5\xa1itvami in reformizmom nekaterih \xc4\x8drnskih skupin. Leta 1914 se je vrnil na Jamajko in ustanovil organizacijo Universal Negro Improvement Association (U.N.I.A.)._NEWLINE_Za\xc4\x8del si je dopisovati z afroameri\xc5\xa1kim vzgojiteljem in pisateljem Bookerjem Taliferom Washingtonom. Leta 1916 je od\xc5\xa1el v ZDA, da bi predaval. Leta 1917 je v Harlemu nastala prva podru\xc5\xbenica U.N.I.A. Zastava njegove organizacije je rde\xc4\x8de-\xc4\x8drno-zelena. Do leta 1920 je imela zveza nad 1100 podru\xc5\xbenic v ve\xc4\x8d kot 40. dr\xc5\xbeavah._NEWLINE_Predlagal je ve\xc4\x8d zamisli za pospe\xc5\xa1evanje dru\xc5\xbebene, politi\xc4\x8dne in gospodarske svobode za \xc4\x8drnce. Ustanovil je paroplovno delni\xc5\xa1ko dru\xc5\xbebo Black Star Line in njeno naslednico Black Cross Navigation and Trading Company. Naslednji podvig je bila Negro Factories Corporation, ki si je prizadevala\xc2\xa0\xc2\xbbza izgradnjo in upravljanje tovarn v velikih industrijskih sredi\xc5\xa1\xc4\x8dih v ZDA, Srednji Ameriki, Karibih in Afriki, s katerimi bi proizvajali vse kar je mo\xc5\xbeno prodati na trgu.\xc2\xab\xc2\xa0Ustanovili so tudi verigo trgovin z \xc5\xbeivili, restavracijo, pralnico, kroja\xc5\xa1ko in \xc5\xa1iviljsko delavnico, trgovino z modnim blagom in tiskarno._NEWLINE_Po preiskavi FBI so Garveyja leta 1925 obsodili in zaprli v Zvezni zapor v Atlanti. \xc5\xa0e danes ga posku\xc5\xa1ajo oprostiti obsodb. Njegovo kazen so kasneje zni\xc5\xbeali. Novembra 1927 so ga iz New Orleansa pregnali na Jamajko. Tu ga je v pristani\xc5\xa1\xc4\x8du Orrett v Kingstonu pri\xc4\x8dakala velika mno\xc5\xbeica. Do predstavni\xc5\xa1tev UNIA-e je korakal sprevod in godba._NEWLINE_Leta 1928 je potoval v \xc5\xbdenevo, kjer je za Ligo narodov predstavil\xc2\xa0\xc2\xbbPeticijo \xc4\x8drnske rase\xc2\xab. Peticija je poudarjala zlorabo \xc4\x8drncev po celem svetu in zahtevala od\xc5\xa1kodnino._NEWLINE_Septembra 1929 je ustanovil Ljudsko politi\xc4\x8dno stranko (People's Political Party (PPP)), prvo sodobno politi\xc4\x8dno stranko na Jamajki, ki se je osredoto\xc4\x8dala na delavske pravice, izobrazbo in pomo\xc4\x8d revnim._NEWLINE_Leta 1935 je od\xc5\xa1el v London, kjer je \xc5\xbeivel in delal vse do svoje smrti._NEWLINE_Garveyjevo telo so balzamirali in pokopali na pokopali\xc5\xa1\xc4\x8du Kendal Green Cemetery v Londonu. Novembra leta 1964 so njegove ostanke vrnili na Jamajko in ga pokopali na pokopali\xc5\xa1\xc4\x8du National Heroes Park. Garveyja so po smrti proglasili za prvega narodnega heroja Jamajke._NEWLINE_O\xc4\x8de Martina Luthra Kinga mlaj\xc5\xa1ega, kakor tudi Malcolma X sta bila Garveyjeva privr\xc5\xbeenca._NEWLINE_Rastafarijanci ga smatrajo za najve\xc4\x8djega preroka, oziroma za verskega preroka ali celo za reinkarnacijo Janeza Krstnika. O njem \xc5\xbee celo svoje glasbeno \xc5\xbeivljenje poje Winston Rodney \xc2\xbbBurning Spear\xc2\xab, saj pravi, da so pozabili nanj in da nikakor ni bil kriminalec, kot to \xc5\xbeelijo nekateri prikazati, \xc4\x8de\xc5\xa1, da je goljufal ameri\xc5\xa1ko po\xc5\xa1to. V ZDA je od\xc5\xa1el le za kratek \xc4\x8das, da bi pomagal nekaterim ljudem. Lahko bi rekli, Garvey je bil preprost \xc4\x8dlovek, ki je imel veliko srce."